తౌబాల్
మణిపూర్ రాష్ట్ర 9 జిల్లాలలో తౌబాల్ జిల్లా ఒకటి. తౌబాల్ పట్టణం జిల్లా కేంద్రంగా ఉంది. ఇది 1891 ఏప్రిల్‌లో మణిపూర్ చివరి సారిగా బ్రిటిష్ సైన్యాలను ఎదిరించి స్వాతాంత్ర పోరాటంలో పాల్గొన్న ప్రదేశం.
1983లో తౌబాల్ జిల్లా రూపొందించబడింది. ముందు మణిపూర్ మద్య జిల్లా (ఇంపాలా జిల్లా) లో తౌబాల్ సబ్‌డివిషన్‌ తరువాత 1983 నవంబరులో జిల్లాగా మార్చబడింది. తరువాత జిల్లా తౌబాల్ మరియు కాక్చింగ్ ఉపవిభాగంగా విభజించబడింది. ఇందులో కాక్చంగ్ మరియు వైకాంగ్ తాలూకాలు భాగంగా ఉన్నాయి. ప్రస్తుతం జిల్లాలో 3 ఉపవిభాగాలు (తౌబాల్, లిలాంగ్ మరియు కాక్చంగ్ ) ఉన్నాయి.
జిల్లా మణిపూర్ లోయలలో అధికప్రాంతాన్ని ఆక్రమించి ఉంది. జిల్లా ఆకారం క్రమరహిత త్రిభుజాకారంగా ఉంటుంది. ఇది 23° - 45' నుండి 24°- 45' డిగ్రీల 
ఉత్తర అక్షాంశం మరియు 93° -45' నుండి 94°-15 డిగ్రీల తూర్పు రేఖాంశంలో ఉంది. జిల్లా సముద్రమట్టానికి సరాసరి 790 మీ ఎత్తులో ఉంటుంది. జిల్లలో అక్కడక్కడా కొండలు మరియు గుట్టలు ఉన్నాయి. వీటిలో పునం కొండ సముద్రమట్టానికి 1009 మీ ఎత్తు ఉంటుంది.
జిల్లాలో ప్రధానంగా ఇంపాలా మరియు తౌబాల్ నదులు ప్రవహిస్తున్నాయి. 
తౌబాల్ నది ఉత్కల్ పర్వతశ్రేణిలో జన్మించింది. ఇది ఇంపాలా నదిలో సంగమిస్తుంది. ఇది యయిరిపొక్ మరియు తౌబాల్ మీదుగా ప్రవహించి మయాంగ్ ఇంపాలా సమీపంలో ఉన్న ఐరంగ్ వద్ద ఇంపాలానదిలో సంగమిస్తుంది. 
ఇంపాలా నది సేనాపతి జిల్లాలోని పర్వతశ్రేణిలో ప్రవహించి దక్షిణదిశగా ప్రవహిస్తుంది. ఇది తౌబాల్ జిల్లా ఉత్తర మరియు పశ్చిమ సరిహద్దులను ఏర్పరుస్తుంది. 
జిల్లాలో వాంగ్జింగ్, అరాంగ్ మరియు సెక్మై నదులు ప్రవహిస్తున్నాయి. ఇవి ఉత్కల్ పర్వతశ్రేణిలో జన్మిస్తున్నాయి. ఇవి ఖరంగ్ పాత్‌లో సంగమిస్తున్నాయి.జిల్లా నైరుతీ ప్రాంతంలో లోక్తక్ లేక్ ప్రాంతం ఉంది. ఇక్కడ వర్షాధార సరసులు మరియు పలు నీటి మడుగులు ఉన్నాయి. వీటిలో ఖరంగ్, ఐకాప్, పుమ్లెన్, లౌసి మరియు న్గంగౌ ప్రధానమైనవి. 
జిల్లా ఉత్తర ప్రాంతంలో ఉన్న వైతౌ సరసు వరిపొలాలు, వైతౌ కొండలు మరియు గ్రామాల నుండి వస్తున్న నీటితో ఏర్పడిన మురికినీటి వలన ఏర్పడింది. 
జిల్లా ప్రజలకు వ్యవసాయం ప్రధాన ఉపాధిగా ఉంది. జిల్లాలో 70% ప్రజలు నేరుగానూ పరోక్షంగాను వ్యవసాయం మీద ఆధారపడి జీవిస్తున్నారు. జిల్లాలోని సారవంతమైన భూమి, నీటి పారుదల సౌకర్యాలు మరియు జిల్లా భౌగోళిక స్థితి వ్యవసాయానికి చక్కగా సహకరిస్తున్నాయి. మొత్తం వ్యవసాయ భూమిలో 90% వరిపంట కొరకు వినియోగించబడుతుంది. జిల్లా సారవంతమైన భూమి మరియు ఇంపాలా వంతెన అందిస్తున్న జలం పంటలను పుష్కలంగా అందిస్తుంది.
జిల్లాలోని కొన్ని ప్రాంతంలో మూడింతల పంట చేతికి అందుతుంది. ఫిబ్రవరి చివర లేక మార్చి మొదటి వారంలో మొదటి వరిపంట చేతికి వస్తుంది, రెండవ వరిపంట జూలై మరియు ఆగస్టు మాసాలలో చేతికివస్తుంది, మూడవసారి ఆవాలు, పప్పుధాన్యాలు మొదలైనవి నవంబరు మాసలో చేతికి అందుతుంది. జిల్లాలో అదనంగా చెరకు, నూనెగింజలు, ఉర్లగడ్డలు, పప్పుధాన్యాలు, 
మిరపకాయలు మొదలైనవి పండించబడుతున్నాయి. జిల్లాలో చెరకు అత్యధికంగా పండుతుంది. చెరకు ఉత్పత్తిలో జిల్లా మణిపూర్ రాష్ట్రంలో ప్రథమస్థానంలో ఉంది. చెరకు పంట ప్రధానంగా 
వాంగ్జింగ్, కాక్చింగ్ బెల్ట్, కాక్చింగ్ కునౌ మరియు వబగై ప్రాంతాలలో పండించబడుతుంది. 
మొక్కజొన్న జిల్లా అంతటా పండించబడుతున్నా సెరౌ, పల్లెల్ మరియు కాక్చింగ్ బెల్ట్ ప్రాంతాలలో వాణిజ్యపంటగా పండించబడుతుంది. నూనె గింజలు జిల్లా అంతటా పండించబడుతున్నాయి.
సమీపకాలంగా పొద్దుతిరుగుడు గింజలు కూడా పండించబడుతున్నాయి. క్యాబేజి, కాలీఫ్లవర్, వివిధరకాల బఠాణీ, పొట్ల, సొర, గుమ్మడి మొదలైన కూరగాయలు పండించబడుతున్నాయి. ప్లాంటేషన్ పంటలలో అనాస పండుంచబడుతుంది. ఇది దిగువభూములు, చిన్న కొండలలో పండించబడుతుంది. వైతౌహిల్ పర్వతశ్రేణి మరియు షరం కొండలో అనాస పండించబడుతుంది.
తౌబాల్ జిల్లాలో ప్రధాన ఆర్థికవనరులలో పశుపోషణ ఒకటి. జిల్లాలో బర్రెలు, మేకలు, గుర్రాలు, పోనీలు, పందులు మరియు కుక్కలు పెంచబడుతున్నాయి. జిల్లాలో గుర్తించతగినంతగా పాల ఉత్పత్తి అభివృద్ధి చెందింది. నాణ్యమైన పశువులను ఉత్పత్తి చేయడం, పండుల పెంపకం మరియు కోళ్ళ ఫాం ఉపాధికల్పనకు సహకరిస్తున్నాయి.
జిల్లా ఆర్థికరంగానికి మత్స్యపరిశ్రమ తగినంత చేయూత ఇస్తుంది. మత్స్యపరిశ్రమ జిల్లాప్రజలకు ఉపాధికల్పించడంలో ప్రధానపాత్ర వహిస్తుంది. జిల్లాలో తెంథా, లెయిషంగ్థెం, వాబ్గై, ఖంగబొక్, కాక్చింగ్ - ఖునౌ మరియు వాంగూ.
జిల్లాలో చక్కని ప్రయాణసౌకర్యాలు ఉన్నాయి. జిల్లాలోని పట్టణాలు మరియు గ్రామాలు అన్ని చక్కగా జిల్లాకేంద్రం మరియు ఇతర ఉప డివిషనల్ ప్రధాన కేంద్రాలతో అనుసంధానించబడి ఉన్నాయి. తౌబాల్ నుండి జిల్లాలోని ఇతర ప్రాంతాలకు టాక్సీ సౌకర్యాలు ఉన్నాయి.
జిల్లా మద్య నుండి ఎ.హెచ్-1 దాటి పోతుంది. జిల్లాలోని ప్రధాన పట్టణాలలో అధికభాగం రహదారి మార్గంతో అనుసంధానుంచబడి ఉన్నాయి. జిల్లాలో మయాయి- లంబి రోడ్డు, ఇండో- బర్మా రోడ్డు, తౌబాల్ - యయిరిపొక్ - సెఖాంగ్ సెక్మై రోడ్డు, సుగ్ను- సెరౌ- కరంగ్ రోడ్డు.
ఇది తౌబాల్ నగరానికి దక్షిణంలో 10 కి.మీ దూరంలో ఉంది. జిల్లా కేంద్రం ఇంపాలాకు 32 కి.మీ దూరంలో ఉంది. మణిపూర్ - బ్రిటిష్ ప్రభుత్వం మద్య చివరిసారిగా స్వతంత్ర యుద్ధం జరిగిన ప్రదేశం ఇది. ఖెబా కొండ శిఖరం మీద యుద్ధ స్మారకచిహ్నం నిర్మించబడింది. పయోనా బ్రజభాషి శిల్పం స్థాపించబడింది. ఏప్రిల్ 23న ప్రతిసంవత్సరం ఖొంగ్జొం దినం నిర్వహించబడుతుంది.
సుగ్ను తౌబాల్ నుండి 51 కి.మీ దూరంలో 4 జిల్లాల కూడలిలో ఉంది. ఇది తౌబాల్, బిష్ణుపూర్, చురచంద్పూర్ మరియు చందేల్ మద్య ఉంది. ఇది ప్రముఖ వ్యాపారకేంద్రంగా ఉంది. ఇక్కడ నుండి ఇంపాల్ నదీ దృశ్యాలను చూడవచ్చు. సుగ్ను సమీపంలో సెరౌ ఆలయం ఉంది. ఇది రాష్ట్రంలో ప్రముఖయాత్రా ప్రదేశంగా ఉంది.
ఇది ప్రకృతి సౌదర్యానికి నిలయం. హిల్- సైడ్ సమీపంలో వైతౌ సరోవరం సమీపంలో ఒక ఇంస్పెక్షన్ బంగ్లా ఉంది. ఇది రుచికరమైన అనాస పండ్లకు ప్రసిద్ధి. ఇక్కడ ప్రాంతీయంగా లభించే రుచికరమైన "న్గాటన్ " అనే చేపలకు ఇక్కడ ప్రసిద్ధి.
ఇది కాక్చంగ్ ఉపవిభాగం కేంద్రం. అలాగే ప్రముఖ వైవిధ్యమైన కూరగాయలు, చేపలు, బియ్యం వ్యాపార కేంద్రం. జాతీయరహదారి మార్గంలో ప్రయాణించి ఇక్కడకు సులువుగా చేరుకోవచ్చు. కాక్చంగ్ కొండ మీద " కాక్చంగ్ ఎకో పార్క్ " ఉంది. ఇది తౌబాల్ జిల్లా కేంద్రంగా అలాగే తౌబాల్ ఉపవిభాగానికి కేంద్రంగా ఉంది. ఇది జిల్లాలో అతిపెద్ద నగరం. ఇది ఇంపాల్ నుండి 22 కి.మీ దూరంలో ఉంది. జాతీయరహదారి 39 నగరాన్ని ఉత్తర దక్షిణాలుగా విభజిస్తుంది. నగరం మద్య నుండి తూర్పు మరియు పడమరలుగా తౌబాల్ నది ప్రవహిస్తుంది. ఇది జిల్లాలో ప్రముఖ వ్యాపారకేంద్రంగా ఉంది. అన్ని మౌలిక వసతులతో శిఘ్రగతిలో అభివృద్ధి చెందుతున్న నగరమిది. జిల్లాలోని అధికార కార్యాలయాలు, బ్యాంకులు, ఇంస్టిట్యూషన్లు ఇక్కడ ఉపస్థితమై ఉన్నాయి.
తౌబాల్ మరియు కాక్చంగ్ జిల్లాలో ప్రముఖ విద్యాకేంద్రాలుగా ఉన్నాయి. జిల్లాలోతౌబాల్ కాలేజ్ మరియు ఖా- మణిపూర్ కాలేజ్ డిగ్రీకాలేజీలు ఉన్నాయి. వీటితో పలు ఇతర కాలేజీలు ఉన్నాయి. జిల్లా హాస్పిటల్ మద్య ఒక నర్సింగ్ కాలేజ్ నిర్మాణదశలో ఉంది. జిల్లాలో కేంద్రప్రభుత్వానికి చెందిన జవహర్లాల్ నవోదయ విద్యాలయ (కాక్చంగ్- ఖునౌ) పాఠశాల ఉంది. పద్మా - రత్నా స్కూల్ (కాక్చంగ్), కె.ఎం.ఇంజనీరింగ్ స్కూల్ (ఖాంగ్చంగ్), ఎవర్ గ్రీన్ ఫ్లవర్ ఇంజనీరింగ్, స్కూల్ (తౌబాల్) ఉన్నాయి.